Татар мәктәбендә укучы балаларга

татар теленнән мәктәп олимпиадасы өчен **биремнәр.**

2019-2020 нче уку елы. **11 нче сыйныф**

**Үткәрү вакыты – 120 минут**

**Максималь балл – 53**

**I. Тестлардан дөрес җавапны билгеләгез. (16 балл)**

1. Мәкальдәге калын хәрефләр белән бирелгән сүзнең транскрипциясе дөрес күрсәтелгән рәтне билгеләгез. **(2 балл)**

*Үткән* ***гомер*** *– аккан су.* (Мәкаль)

а) [*гомер*];

ә) [*гъомер*];

б) [*гъомөр*];

в) [*гъөмөр*].

2. Мәкальдәге калын хәрефләр белән бирелгән сүздәге аваз үзгәреше дөрес күрсәтелгән рәтне билгеләгез. **(2 балл)**

***Иртәнге*** *сәүдә – сәүдә, кичке сәүдә – гауга.* (Мәкаль)

а) борын ассимиляциясе;

ә) ирен ассимиляциясе;

б) тел арты ассимиляциясе;

в) саңгыраулыкта охшашлануның кире төре.

3. Фразеологик әйтелмәнең мәгънәсе дөрес күрсәтелгән рәтне билгеләгез. (**2 балл)**

***Чанасының төбе тишек***

а) ялганчы, хәтерсез;

ә) хәерче;

б) бай;

в) тырышып эшли торган.

4. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Җил кояш* ***артыннан*** *килсә, көн аяз булыр.* (Сынамыш)

а) исем;

ә) бәйлек;

б) бәйлек сүз;

в) урын рәвеше.

5. Җөмләдәге тиңдәш кисәкләр дөрес күрсәтелгән рәтне билгеләгез. **(2 балл)**

*Изгелек орлыклары чәчегез, бәхет игеннәре игәрсез.* (Ризаэддин Фәхреддин)

а) *изгелек, бәхет*;

ә) *орлыклары, игеннәре*;

б) *орлыклары, игеннәре; чәчегез, игәрсез*;

в) *чәчегез, игәрсез*.

6. Җөмләдәге баш кисәкләр дөрес күрсәтелгән рәтне билгеләгез. **(2 балл)**

*Телләр белгән илләр гизгән.* (Мәкаль)

а) *телләр белгән*;

ә) *илләр гизгән*;

б) *белгән гизгән*;

в) телгә *белгән гизгән*.

7. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Ун адәм салган күперне бер адәм бозар.* (Мәкаль)

а) синтетик иярчен аергыч җөмлә;

ә) аналитик иярчен аергыч җөмлә;

б) синтетик иярчен тәмамлык җөмлә;

в) аналитик иярчен тәмамлык җөмлә.

8. Бирелгән җөмләнең төре дөрес күрсәтелгән рәтне билгеләгез. **(2 балл)**

*Ни гаҗәптер: дуслык сүзенең мәгънәсенә тирәнрәк төшенгән саен, дуслар азая.* (Илгиз Хәйруллин)

а) тиңдәш иярүле күп иярченле катлаулы кушма җөмлә;

ә) тиңдәш түгел иярүле күп иярченле катлаулы кушма җөмлә;

б) бер-бер артлы иярүле күп иярченле катлаулы кушма җөмлә;

в) иярченле кушма җөмлә.

**II. Теоретик бирем.**

Фразеологик әйтелмәләр турында белгәннәрегезне языгыз. **(8 балл)**

**III. Гамәли һәм иҗади бирем.**

*Тидермә һичберәүгә син ачы тел,*

*Әгәр дә ул тидерсә, син бары көл.*

(Габдерәхим Утыз Имәни)

1. Басым соңгы иҗеккә төшмәгән сүзләрне сайлап языгыз. **(3 балл)**

2. *Тел* сүзе нинди мәгънәләрдә кулланыла? Фикерегезне җөмләләр ярдәмендә дәлилләгез. **(6 балл)**

3. *Һичберәүгә*, *тидерсә* сүзләренә морфологик анализ ясагыз. **(6 балл)**

4. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл)**

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(8 балл)**