Татар мәктәбендә укучы балаларга

татар теленнән мәктәп олимпиадасы өчен **биремнәр.**

2019-2020 нче уку елы. **9 нчы сыйныф**

**Үткәрү вакыты – 120 минут**

**Максималь балл – 52**

**I. Тестлардан дөрес җавапны билгеләгез. (16 балл)**

1. Борын тартыкларының барысы да кулланылган җөмлә дөрес күрсәтелгән рәтне билгеләгез. **(2 балл)**

а) *Әнием базардан карбыз, кавын һәм кыяр сатып алды.*

ә) *Илназ чана, чаңгы шуарга ярата.*

б) *Балалар таң атканны карарга тау башына менделәр.*

в) *Алинә белән Алмаз - авылдашлар.*

2. Җөмләдәге ирен гармониясенә буйсынган сүзләр саны дөрес күрсәтелгән рәтне билгеләгез. **(2 балл)**

*Көндезләрен басу эшендә йөрде, тимерчегә булышкалады.* (Гомәр Бәширов)

а) 2;

ә) 3;

б) 4;

в) 5.

3. Фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

***Урта бармак кебек***

а) кадерле, якын;

ә) кәкре, бөкрәеп йөри торган;

б) тыңламый торган;

в) сылу, зифа, озын буйлы.

4. Рәвеш ясагыч кушымчалар дөрес күрсәтелгән рәтне билгеләгез. **(2 балл)**

а) *-ын/-ен; -лап/-ләп*;

ә) *-чан/-чән, -гыр/-гер*;

б) *-даш/-дәш, -ма/-мә*;

в) *-лан/-лән, -а/-ә*.

5. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Читлеккә* ***эләккәч****, ерткыч та юашлана.* (Мәкаль)

а) хәзерге заман хикәя фигыль;

ә) үткән заман хикәя фигыль;

б) III төр хәл фигыль;

в) IV төр хәл фигыль.

6. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Һавадагы торнаны тотам* ***дип****, кулыңдагы чыпчыкны ычкындырма.* (Мәкаль)

а) бәйлек;

ә) бәйлек сүз;

б) теркәгеч;

в) кисәкчә.

7. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Болганчык* ***суда*** *балык яхшы тотыла.* (Мәкаль)

а) кыек тәмамлык;

ә) туры тәмамлык;

б) урын хәле;

в) рәвеш хәле.

8. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Аяк бармаса, кул алып кайта алмый.* (Мәкаль)

а) синтетик иярчен шарт җөмлә;

ә) аналитик иярчен шарт җөмлә;

б) синтетик иярчен сәбәп җөмлә;

в) аналитик иярчен сәбәп җөмлә.

**II. Теоретик бирем.**

Модаль сүз төркемнәре турында белгәннәрегезне языгыз. **(8 балл)**

**III. Гамәли-иҗади бирем.**

*Гакыллы кешенең йөге башында, ахмак кешенең йөге аягында.* (Мәкаль)

1. ***Йөге*** сүзенә фонетик анализ ясагыз. **(3 балл)**

2. ***Баш*** сүзе кулланылган 5 фразеологик әйтелмә уйлап языгыз. **(5 балл)**

3. ***Гакыллы, аягында*** сүзләренә морфологик анализ ясагыз. **(6 балл)**

4. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл)**

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(8 балл)**